[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MAJUR

OPĆINSKA NAČELNICA

KLASA: 102-01/19-01/3

URBROJ: 2176/14-03-20-16

Majur, 21. srpnja 2020. godine

Na temelju 35. Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14 i 1/18) Općinska načelnica Općine Majur vezano uz provedbu projekta **„Pružamo više“,** raspisuje

**OGLAS**

za prijam u službu na radno mjesto **fizioterapeut/prvostupnik fizioterapije** u sklopu projekta **„Pružamo više“** – 1 izvršitelj/ica na određeno vrijeme do kraja projekta (srpanj 2022), uz obvezni probni rad od dva mjeseca.

Na ovaj Oglas za prijam u službu fizioterapeuta/višeg fizioterapeuta u sklopu projekta „Pružamo više“ (dalje u tekstu: Oglas) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

Posebni uvjeti:

- završena srednja škola smjer fizioterapeutski tehničar i/ili stručni prvostupanjski studij fizioterapije;

- najmanje 1 (jedna) godina radnog iskustva u struci;

- položen državni stručni ispit i stjecanje Odobrenja (licence) za samostalan rad;

- poznavanje rada na računalu;

- vozačka dozvola B kategorije.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke (pripravnčki staž).

Osim navedenih posebnih uvjeta, osobe koje se prijavljuju na Oglas moraju ispunjavati i opće uvjete za prijam u službu a to su:

- punoljetnost,

- hrvatsko državljanstvo.

Opis poslova:

-pružanje fizioterapijskih procedura

Kandidati su dužni priložiti sljedeće isprave:

* prijavu (vlastoručno potpisanu zamolbu)

- životopis;

- presliku osobne iskaznice;

- presliku dokaza o završenoj školi;

- odobrenje (licencu) za samostalan rad;

- presliku vozačke iskaznice;

- izvornik uvjerenja nadležnog suda da se protiv kandidata ne vodi kazneni postupak (ne starije od 6 mjeseci);

- dokaz o radnom stažu (elektronički zapis ili potvrda o radnom stažu koju daje Hrvatski zavod za mirovinsko osiguranje evidentiranom u matičnoj evidenciji - izvornik).

Urednom prijavom smatra se prijava koja sadrži sve podatke i priloge navedene u Oglasu.

Osoba koja ne podnese pravovremenu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas.

Pripadnici nacionalnih manjina imaju pravo pozvati se na prednost pri zapošljavanju na temeljem Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Kandidati imaju pravo pozvati se na prednost pri zapošljavanju sukladno odredbama Zakona o pravima hrvatskih branitelja iz Domovinskog rata i članova njihovih obitelji, odredbama Zakona o profesionalnoj rehabilitaciji i zapošljavanju osoba s invaliditetom te odredbama Zakona o zaštiti civilnih i vojnih invalida rata, obvezni su priložiti isprave koje dokazuju njihov status te druge dokaze sukladno posebnim propisima.

Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima.

Nepotpune i nepravovremene prijave neće se razmatrati.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz Oglasa.

Za kandidate koji ispunjavaju formalne uvjete provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi provjeri znanja i sposobnosti, smatrat će se da je povukao prijavu na Oglas.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja provjere te pravni izvori za pripremanje kandidata objavit će se na web-stranici Općine Majur (www.opcina-majur.hr) te na oglasnoj ploči Općine Majur, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Rok za podnošenje prijava je **8 dana** od dana objave Oglasa na stranicama Hrvatskog zavoda za zapošljavanje, na adresu: Općina Majur, Kolodvorska 5, Majur, 44 430 Hrvatska Kostajnica, s naznakom: **»Oglas za prijam fizioterapeuta/prvostupnika fizioterapije za projekt „Pružamo više“-ne otvarati«.**

Kandidati će biti obaviješteni o rezultatima Oglasa u roku od 60 dana od isteka roka za podnošenje prijava.

Nakon raspisanog Oglasa ne mora se izvršiti izbor i u tom slučaju donosi se odluka o poništenju koja se dostavlja svim kandidatima prijavljenim na Oglas. Protiv odluke o poništenju nije dopušteno podnošenje pravnih lijekova.

Općinska načelnica

Klementina Karanović mag.ing.agr.